TEAM INDIA
భారత్‌ గెలుపు బాట
పల్లెకలె: శ్రీలంకతో జరుగుతున్న మూడో టెస్టులో రెండో ఆటతోనే భా రత్‌ గెలుపునకు బాటలు వేసుకుంది. తొలి ఇన్నిం గ్స్‌లో 487 పరుగులకి ఆలౌటైన భారత్‌, ఆతిథ్య లంకేయుల్ని కేవలం 135 పరుగులకే తొలి ఇన్నిం గ్స్‌లో కుప్పకూల్చి భారీ ఆధిక్యాన్ని సాధించింది. అనంతరం ఫాలోఆన్‌లో భాగంగా 352 పరుగుల లోటుతో రెండో ఇన్నింగ్స్‌ ఆరంభించిన శ్రీలంక ఆదివారం ఆట ముగిసే సమయానికి 19/1తో నిలి చింది.
ఆజట్టు ఇంకా 333 పరుగులు వెనుకబడి ఉండగా, స్పిన్నర్లకు అనుకూలిస్తున్న ఈ పిచ్‌ 9 వికెట్లను పడగొట్టడం భారత్‌ బౌలర్లకి నల్లేరుపై నడకేనని చెప్పవచ్చు. మెరుపు సెంచరీతో కదం తొక్కిన హార్థిక్‌ పాండ్యా: ఆటలో రెండో రోజైన ఆదివారం 329/6 పరుగు లతో ఆటను ప్రారంభించిన భారత్‌ ఆదిలోనే వికెట్‌ కోల్పోయింది. సాహా (19) ఫెర్నాండో బౌలింగ్‌లో దిల్‌రువాన్‌కు క్యాచ్‌ ఇచ్చి వెనుదిరి గాడు. అనంతరం పాండ్యా దూకుడుగా ఆడుతూ స్కోరు బోర్డును పరుగులు పెట్టించి శతకం నమోదు చేశాడు. ఒక ఎండ్‌లో వరుసగా వికెట్లు పడుతున్నా, టీ20 తరహా ఆటతో రెచ్చిపోయి 86బంతుల్లో 103 పరుగులు చేశాడు. టెస్టు కెరీర్‌లో పాండ్యాకిది తొలి శతకం.
అంతకు ముందు 50 పరుగులు పూర్తి చేయడానికి 61 బం తులను తీసుకున్న పాండ్యా, ఆ తర్వాత దూకుడు పెంచాడు. సిక్స్‌లు, ఫోర్లతో లంక బౌలర్లపై విరుచుకుపడ్డాడు. మరో 50 పరుగులను కేవలం 25 బంతుల్లోనే పాండ్యా పూర్తి చేయడం విశేషం. భారత్‌ రెండో రోజు బోజన విరామ సమయానికి 9 వికెట్ల నష్టానికి 487 పరుగలు చేసింది. విరా మం అనంతరం హార్థిక్‌ పాండ్యా సండకాన్‌ బౌలిం గ్‌లో దిల్‌రువాన్‌కు క్యాచ్‌ ఇచ్చి వెనుదిరగడంతో భారత్‌ తొలిఇన్నింగ్స్‌ ముగిసింది. కులదీప్‌యా దవ్‌ 26, షమీ8, ఉమేశ్‌యాదవ్‌ 3(నాటౌట్‌) పరుగులు చేశారు. తొలి ఇన్నింగ్స్‌లో లంక బౌల ర్లలో సండకాన్‌ 5, పుష్పకుమార 3, ఫెర్నాండో 2 వికెట్లు తీశారు. టీమిండియా బౌలర్ల దాటికి 135 పరుగులకే కుప్పకూలిన లంక ఇన్నింగ్స్‌: అనంతరం తొలి ఇన్నింగ్స్‌ ఆరంభించిన శ్రీలంకని ఆదిలోనే పేసర్‌ మహ్మద్‌ షమీ దెబ్బతీశాడు. ఓపెనర్లు కరుణరత్నె (4), ఉపుల్‌ తరంగ(5)ని ప్రారంభంలోనే బోల్తా కొట్టించాడు.
ఇద్దరూ కీపర్‌ సాహాకే క్యాచ్‌ ఇచ్చి ఔటయ్యాడు. అనంతరం వచ్చిన కుశాల్‌ మెండిస్‌ (18)లేని పరుగు కోసం ప్రయత్నించి రనౌటవ్వగా, మాథ్యూస్‌(0) కనీసం ఖాతా తెరవకుండానే హార్థిక్‌ పాండ్యా బౌలింగ్‌లో ఔటయ్యాడు. ఈ దశలో కెప్టెన్‌ ఛండీమాల్‌ 87 బంతుల్లో 6ఫోర్లతో 48 పరుగులు, మిడిలార్డర్‌ బ్యాట్స్‌మెన డిక్వెల్లా 31 బంతుల్లో 4ఫోర్లతో 29 పరుగులుతో కలిసి కాసే పు పోరాడినా, కుల్దీప్‌ యాదవ్‌ ఈ జోడినీ విడ దీసి లంకని ఒత్తిడిలోకి నెట్టాడు. డిక్వెల్లా అనం తరం లంకేయులు వరుసగా వికెట్లు చేజార్చుకు న్నారు. కెరీర్‌లో రెండో టెస్టు ఆడుతున్న చైనా మెన్‌ బౌలర్‌ కుల్దీప్‌ యాదవ్‌ (4/40) బ్యాట్స్‌ మెన్‌ను ఉక్కిరి బిక్కిరి చేయగా, అశ్విన్‌ (2/22) తన వంతు సహకారం అందించాడు. దీంతో శ్రీలంక కేవలం 37.4ఓవర్లలోనే 135 పరుగులకే తొలి ఇన్నింగ్స్‌లో ఆలౌటైంది.
భారత్‌కు 352 పరుగుల భారీ ఆధిక్యం లభించడంతో సారథి కోహ్లీ శ్రీలంకను ఫాలో ఆన్‌ ఆడించాడు. శ్రీలంక ఆదివారం ఆట ముగిసే సమయానికి 19/1తో నిలిచింది. ఒకే ఓవర్‌లో 26 పరుగులు బాది రికార్డు సృష్టించిన పాండ్యా:శ్రీలంకతో మూడో టెస్టులో వేగవంతమైన శతకం బాదిన హిట్టర్‌ హార్థిక్‌ పాండ్యా భారత్‌ తరుపున అరుదైన రికార్డు నెలకొల్పాడు. 23 ఏళ్ల క్రితం ఇంగ్లాండ్‌తో జరిగిన ఓ టెస్టులో ఒకే ఓవర్‌ లో కపిల్‌దేవ్‌ వరుసగా నాలుగు సిక్సర్లు కొట్టి 24 పరుగులు రాబట్టాడు. తాజాగా పల్లెకలె టెస్టులో శ్రీలంక స్పిన్నర్‌ పుష్పకుమార బౌలింగ్‌లో హార్థిక్‌ పాండ్యా వరుసగా 4, 4, 6, 6, 6 బాది 26 పరుగులతో ఆ రికార్డుని బద్దలుకొట్టాడు.
టెస్టు చరిత్రలో ఒకే ఓవర్‌లో 28 పరుగులు బాదిన క్రికెటర్‌గా వెస్టిండీస్‌ దిగ్గజ హిట్టర్‌ బ్రియాన్‌ లారా (4, 6, 6, 4, 4, 4) అగ్రస్థానంలో ఉన్నాడు. 2003-2004 టెస్టు సీజన్‌లో దక్షిణాఫ్రికా స్పిన్నర్‌ రాబిన్‌ పీటర్సన్‌ బౌలింగ్‌లో లారా హిట్టింగ్‌తో చెలరేగిపోయాడు. ఈ జాబితా టాప్‌- 10లో హార్థిక్‌ పాండ్యా ఒక్కడే భారత్‌ తరు పున ఉండటం విశేషం. తొలి రెండు ఫోర్లు బాదిన అనంతరం, క్రీజు వెలుపలకి వస్తూ హ్యాట్రిక్‌ సిక్స ర్లు బాదిన పాండ్యా, చివరి బంతిని హిట్టింగ్‌ చేయలేకపోవ డంతో అరుదైన నెం.1 రికార్డు ముం గిట ఆగిపో యాడు. ఒక వేళ చివరి బంతి సిక్స్‌గా వెళ్లుంటే 30 పరుగులతో అన్ని రికార్డులు బద్దలై పోయేవి.